Hörður Arnarson , forstjóri Landsvirkjunar , segir í samtali við mbl.is að Landsvirkjun sé í engu samstarfi við Atlantic Superconnection , og þekki ekki til þess verka að meira leyti en fjölmiðlar fjalla um . Þá sagði Katrín Jakobsdóttir forsætisráðherra á Alþingi í dag að enginn sæstrengur yrði lagður nema Alþingi Íslendinga kysi svo . Eins og greint var frá í morgun sagðist Edi Truell , stofnandi Atlantic Superconnection , í samtali við The Times að fjármögnun væri til reiðu og nú þyrfti einungis samþykki breskra stjórnvalda til að geta hafið vinnu við sæstreng og raforkuflutning milli Íslands og Bretlands . Í óundirbúnum fyrirspurnatíma á Alþingi nú rétt eftir klukkan 15.00 vissi fyrsta fyrirspurn að máli Edis Truells , þar sem Sigmundur Davíð Gunnlaugsson , þingmaður Miðflokks , spurði Katrínu Jakobsdóttur forsætisráðherra um málið . Katrín lagði áherslu á að „ allir lögfræðingar væru sammála um það “ að af þriðja orkupakka yrði engin skylda um að heimila lagningu sæstrengs milli Íslands og annars EES-ríkis leidd . „ Það er ekki svo að þau ákvæði sem snúast um þetta mál taki hér gildi nema slíkur sæstrengur verði hér lagður , og hann verður ekki lagður nema Alþingi Íslendinga kjósi svo , “ sagði Katrín við fyrirspurn Sigmundar . Katrín lagði áherslu á að enginn sæstrengur yrði lagður milli Íslands og annars EES-ríkis nema Alþingi kysi svo . Haraldur Jónasson / Hari Ekki á vegum iðnaðarráðuneytis Í samtali við Morgunblaðið í nóvember sagði Þórdís Kolbrún R. Gylfadóttir , iðnaðar - og nýsköpunarráðherra , að ráðuneyti hennar hefði ekki átt frumkvæði að neinum fundum með fyrirtækinu , og hefði hvorki lýst afstöðu sinni til sæstrengs né til tiltekinna verkefna eða hugmynda . Þá sagði í fréttatilkynningu frá sama ráðuneyti , sem birt var sama dag , að athugun á Ice-Link sæstrengsverkefninu væri á vegum Landsnets og Landsvirkjunar . Atlantic SuperConnection ætti enga aðild að því verkefni .